เทศบัญญัติเทศบาลเมืองอ้อมน้อยเทศบัญญัติเทศบาลเมืองอ้อมน้อยเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนน ซอยเพชรเกษม ๘๗พ.ศ.๒๕๔๙ โดยที่เป็นการสมควรตราเทศบัญญัติเทศบาลเมืองอ้อมน้อยว่าด้วยการกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนเพชรเกษม ๘๗ ในท้องที่ตำบลอ้อมน้อย อำเภอกระทุ่มแบน จังหวัดสมุทรสาครอาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติม โดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ โดยอาศัยอำนาจตามบทบัญญัติแห่งกฎหมายมาตรา ๕๓ (๑) และมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ฉบับที่๒) พ.ศ. ๒๕๔๖ โดยความเห็นชอบของสภาเทศบาลเมืองอ้อมน้อย และผู้ว่าราชการจังหวัดสมุทรสาครจึงตราเทศบัญญัติเทศบาลเมืองอ้อมน้อยขึ้นไว้ ดังต่อไปนี้ข้อ ๑เทศบัญญัติเทศบาลเมืองอ้อมน้อยนี้เรียกว่าเทศบัญญัติเมืองอ้อมน้อย เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนซอยเพชรเกษม ๘๗ ในท้องที่ตำบลอ้อมน้อย อำเภอกระทุ่มแบน จังหวัดสมุทรสาคร พ.ศ.๒๕๔๙ข้อ ๒[๑]เทศบัญญัตินี้ให้ใช้บังคับ ตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา๒ ปีข้อ ๓ห้ามมิให้บุคคลใดก่อสร้างอาคารอื่นใดเว้นแต่(๑) อาคารที่พักอาศัย ประเภทบ้านเดี่ยวที่มีความสูงไม่เกิน๕ เมตร(๒) เขื่อน,สะพาน, อุโมงค์ หรือท่อระบายน้ำทั้งนี้ ภายในระยะ ๕ เมตร จากเขตถนนซอยเพชรเกษม ๘๗ทั้งสองฟาก จุดเริ่มต้น สิ้นสุดตามแผนที่ท้ายเทศบัญญัติเทศบาลเมืองอ้อมน้อยนี้ข้อ ๔ในกรณีพื้นที่ควบคุมตามเทศบัญญัติเทศบาลเมืองอ้อมน้อยทับซ้อนกับพื้นที่ควบคุมตามเทศบัญญัติเทศบาลเมืองอ้อมน้อย เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่ตำบลอ้อมน้อย อำเภอกระทุ่มแบนจังหวัดสมุทรสาคร พ.ศ. ๒๕๔๙ ให้บังคับตามเทศบัญญัติเทศบาลเมืองอ้อมน้อยนี้ข้อ ๕การวัดความสูงของอาคารให้วัดจากระดับพื้นดินที่ก่อสร้างถึงยอดผนังของชั้นสูงสุดสำหรับป้ายหรือสิ่งที่สร้างถึงพื้นดาดฟ้าในกรณีอาคารทรงจั่วหรือปั้นหยา ให้วัดจากระดับพื้นดินที่ก่อสร้างถึงยอดผนังของชั้นสูงสุดสำหรับป้ายหรือสิ่งก่อสร้างขึ้นอย่างอื่นตามที่กำหนดในกฎกระทรวงให้วัดจากระดับพื้นดินที่ก่อสร้างถึงส่วนที่สูงที่สุดของอาคารข้อ ๖ภายในบริเวณพื้นที่ที่กำหนดไว้ตามข้อ๓ ห้ามมิให้บุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ข้อ ๗อาคารที่มีอยู่แล้วในพื้นที่ที่กำหนดไว้ตามข้อ๓ ก่อนหรือในวันที่เทศบัญญัติเทศบาลเมืองอ้อมน้อยนี้ ใช้บังคับให้ได้รับยกเว้นไม่ต้องปฏิบัติตามเทศบัญญัติเทศบาลเมืองอ้อมน้อยนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๘อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัติเทศบาลเมืองอ้อมน้อยนี้ใช้บังคับและอยู่ระหว่างดำเนินการก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามเทศบัญญัติเทศบาลเมืองอ้อมน้อยแต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัติเทศบาลเมืองอ้อมน้อยนี้ไม่ได้ข้อ ๙ให้นายกเทศมนตรีเมืองอ้อมน้อยรักษาการตามเทศบัญญัติเทศบาลเมืองอ้อมน้อยนี้ประกาศณ วันที่ ๑๕ ธันวาคม พ.ศ. ๒๕๔๙สมศักดิ์ขวัญเมืองนายกเทศมนตรี[เอกสารแนบท้าย]๑.แผนที่ท้ายเทศบัญญัติเทศบาลเมืองอ้อมน้อย เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภท ริมถนนซอยเพชรเกษม 87ทั้งสองฝาก ในท้องที่ตำบลอ้อมน้อย อำเภอกระทุ่มแบน จังหวัดสมุทรสาคร พ.ศ. 2550(ดูข้อมูลจากภาพกฎหมาย)วัชศักดิ์/ผู้จัดทำ๓๐ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๕๓ ง/หน้า ๑๙/๑๒ ตุลาคม ๒๕๕๐